C 100/110
LT
Europos Sąjungos oficialusis leidinys
2023 3 16
3.15.
Turto valdymo tarnybos bus specializuotos įstaigos, įsteigtos arba paskirtos kiekvienoje valstybėje narėje siekiant užtikrinti veiksmingą įšaldyto ir konfiskuoto turto valdymą ir bendradarbiauti su kitomis kompetentingomis institucijomis, atsakingomis už turto atsekimą, nustatymą, įšaldymą, konfiskavimą ir valdymą nacionaliniu lygmeniu arba tarpvalstybiniais atvejais.
Siūlomoje direktyvoje tiksliau nustatomi šių tarnybų vaidmenys bei užduotys ir valstybėms narėms suteikiama daugiau aiškumo apibrėžiant savo turto susigrąžinimo infrastruktūrą. 3.16.
Turto perleidimui arba grąžinimui tarpvalstybinėse bylose turėtų būti taikomi turto dalijimosi susitarimai, kuriuos turi pasirašyti atitinkamos valstybės narės.
Nacionalinės sistemos gali labai skirtis pagal institucijų tipą ir procedūras, kurių reikia norint sudaryti tokius susitarimus.
Siūlomoje direktyvoje nėra konkrečių nuostatų šiuo klausimu.
Todėl pagal ją turto susigrąžinimo ir valdymo tarnyboms turėtų būti aiškiai suteikiama atitinkama kompetencija šioje srityje. 3.17.
Bendradarbiavimas su trečiosiomis šalimis yra ypač svarbus, nes organizuotas nusikalstamumas taip pat egzistuoja už ES ribų ir kelia didelį pavojų ES vidaus saugumui.
Kadangi organizuotas nusikalstamumas tapo labiau tarpusavyje susijęs, tarptautinis ir skaitmeninis, svarbu užtikrinti, kad trečiųjų šalių valdžios institucijos galėtų bendradarbiauti su savo kolegomis valstybėse narėse.
Siekiant toliau užtikrinti siūlomos direktyvos vykdymą, reikėtų apsvarstyti įvairias pagalbos ir paramos priemones. 3.18.
Konsultacijų priemonės, kuriomis Komisija naudojosi prieš rengdama siūlomą direktyvą, trukmės ir metodų požiūriu buvo įtraukios ir pritaikytos įvairiems suinteresuotiesiems subjektams, visų pirma atitinkamoms valdžios institucijoms, specialistams, verslo organizacijoms, pilietinės visuomenės organizacijoms ir plačiajai visuomenei.
EESRK pripažįsta Komisijos pastangas pateikti patikimus duomenis ir informaciją apie valstybių narių ir visos ES padėtį ir pažangą neteisėto turto susigrąžinimo srityje.
Tikimasi, kad panašių pastangų bus imtasi perkeliant direktyvą į nacionalinę teisę ir vertinant jos įgyvendinimą.
Briuselis, 2022 m. gruodžio 14 d.
Europos ekonomikos ir socialinių reikalų komiteto pirmininkė Christa SCHWENG